wickkiey/tamil-wikipedia-chunked huggingface dataset:
# குமுட்டிக் கீரை

**குமுட்டிக் கீரை** அல்லது **காமாட்சிக்கீரை** (*Allmania nodiflora*, *ஆல்மேனியா நோடிஃப்ளோரா*) என்பது கார்ல் வான் லின்னயசு என்பவரால் முதன்முதலில் விவரிக்கப்பட்ட அமராந்தேசியே தாவரமாகும். மேலும் இதன் தற்போதைய பெயரை இராபர்ட் பிரவுனும், இராபர்ட் வைட் வழங்கியுள்ளனர். இவ்வினம் ஆல்மேனிய பேரினத்தினைக் குறிக்கிறது. இப்பேரினம் அமராந்தேசியே என்ற குடும்பத்தின் ஒரு பகுதியாகும். நோய் எதிர்ப்புத் திறனை தரும் கீரையென நம்பப்படுகிறது.
# குமுட்டிக் கீரை

## வளரியல்புகள்

இது தரைபடர் செடி ஆகும். இதில் இருவகைத் தாவரங்கள் உள்ளன. அதிக நீர் கிடைக்கும் பகுதியில் உள்ள இடத்தில் வளரும் தாவரத்தின் பூக்கள் பச்சை நிறத்திலும், நீர் பிடிப்பு குறைவாக உள்ள இடத்தில் வளரும் இதே இனம் சிவப்பு நிற மலர்களையும் தரும் இயல்பைப் பெற்றிருக்கிறது. இரு நிறத்திலும் பூக்கள் பந்து போல, உருண்டையாக இருக்கிறது.
# குமுட்டிக் கீரை

## இதையும் காணவும்

- கீரைகளின் பட்டியல்
# சந்திரமுகி (2022 திரைப்படம்)

**சந்திரமுகி** (*Chandramukhi*) (2022 திரைப்படம்) என்பது 2022 ஆம் ஆண்டு சின்மய் மண்டலேகர் எழுதிய இந்திய மராத்தி மொழி இசை காதல் நாடகத் திரைப்படமாகும். இத்திரைப்படத்தை இயக்கியவர் பிரசாத் ஓக் ஆவார். பிளானட் மராத்தி, கோல்டன் ரேஷியோ பிலிம்ஸ், ஃப்ளையிங் டிராகன் என்டர்டெயின்மென்ட் மற்றும் கிரியேட்டிவ் வைப் ஆகிய நிறுவனங்களின் பதாகையின் கீழ் தயாரிக்கப்பட்டது. விஸ்வாஸ் பாட்டீல் எழுதிய அதே பெயரில் ஒரு நாவலை அடிப்படையாகக் கொண்ட இத்திரைப்படம், முன்னணி தமாஷா பாடகரும் நடனக் கலைஞருமான சந்திரமுகி மற்றும் வளர்ந்து வரும் அரசியல்வாதி தௌலத்ராவ் ஆகியோருக்கு இடையிலான தீவிரமான இசைசார் காதல் கதையைப் பின்தொடர்கிறது. இப்படத்தில் ஆதிநாத் கோத்தாரே மற்றும் மிருன்மயி தேஷ்பாண்டே ஆகியோருடன் அம்ருதா கான்வில்கர் பெயரிடப்பட்ட பாத்திரத்தில் நடிக்கிறார். பாடல்களுக்கு அஜய்-அதுல் இரட்டையர்கள் இசையமைத்துள்ளனர்.  
*சந்திரமுகி* முதலில் தீபாவளி 2021 வெளியீடாக அறிவிக்கப்பட்டது, ஆனால் இந்தியாவில் கோவிட்-19 தொற்றுநோய் காரணமாக இது ஒத்திவைக்கப்பட்டது, இறுதியாக திரையரங்குகளில் 29 ஏப்ரல் 2022 அன்று வெளியிடப்பட்டது. ஒளிப்பதிவு, கருப்பொருள், இசை மற்றும் அதன் முன்னணி நடிகர்களின் நடிப்பு, குறிப்பாக சந்திராவின் சித்தரிப்புக்காக கான்வில்கர் ஆகியோரின் நடிப்பு ஆகியவற்றிற்கு பாராட்டுகள் குவிந்தன. பிலிம்பேர் மராத்தி விருதுகளில் சிறந்த படம், சிறந்த இயக்குநர் (கோத்தரே) மற்றும் சிறந்த நடிகை (கான்வில்கர்) உட்பட 12 பரிந்துரைகளைப் பெற்ற இத்திரைப்படம், சிறந்த இசை இயக்குநர் (அஜய்-அதுல்) மற்றும் சிறந்த பெண் பின்னணிப் பாடகர் (அம்பேகர்) உட்பட 3 விருதுகளை வென்றது. ஃபக்ட் மராத்தித் திரைப்பட சன்மானில், இது 14 பரிந்துரைகளைப் பெற்றது மற்றும் சிறந்த நடிகை, சிறந்த துணை நடிகை மற்றும் சிறந்த ஒளிப்பதிவு உட்பட ஆறு விருதுகளை வென்றது. கூடுதலாக, இது ஜீ5 சித்ரா கௌரவ் புரஸ்கார், நான்கு பிரவா பிக்சர் விருதுகள், மற்றும் மூன்று மஹாராஷ்டிரா சா ஃபேவரைட் கான் விருதுகளை வென்றது. இந்த படம் வணிக ரீதியாக வெற்றி பெற்றது, ₹ வசூலித்தது (3 அமெரிக்க டாலர்கள்) மற்றும் 2022 ஆம் ஆண்டில் அதிக வசூல் செய்த நான்காவது மராத்தி படமாக மாறியது.
# யூரோப்பியம்(III) கார்பனேட்டு

**யூரோப்பியம்(III) கார்பனேட்டு** (*Europium(III) carbonate*) என்பது Eu<sub>2</sub>(CO<sub>3</sub>)<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.
# யூரோப்பியம்(III) கார்பனேட்டு

## தயாரிப்பு

அம்மோனியம் கார்பனேட்டுடன் யூரோபியம்(III) குளோரைடைச் சேர்த்து இதன் நீரிய கரைசலை சூடாக்குவதன் மூலம் யூரோபியம்(III) கார்பனேட்டை தயாரிக்கலாம். ஐதரோகுளோரிக் அமிலம் மற்றும் அம்மோனியம் கார்பனேட்டு கரைசலின் வினையிலிருந்து பெறப்பட்ட ஒரு நிறைவுற்ற கார்பன் டை ஆக்சைடு அம்மோனியம் கார்பனேட்டு கரைசலும் யூரோப்பியம் உப்புக் கரைசலுடன் வினைபுரிந்து யூரோப்பியம் கார்பனேட்டைக் கொடுக்கும். யூரோப்பியம்(III) அசிடேட்டின் வெப்ப சிதைவு வினையும், நீரில் கரைக்கப்பட்ட யூரோபியம்(III) ஆக்சைடுடன் மீவெப்ப கார்பன் டை ஆக்சைடின் வினை ஆகியவையும் இதர தயாரிப்பு முறைகளாகும்.
# யூரோப்பியம்(III) கார்பனேட்டு

## வேதிப் பண்புகள்

யூரோப்பியம்(III) கார்பனேட்டு அமிலத்தில் கரைந்து கார்பனீராக்சைடைக் கொடுக்கிறது:  
: Eu<sub>2</sub>(CO<sub>3</sub>)<sub>3</sub> + 6 H<sup>+</sup> → 2 Eu<sup>3+</sup> + 3 H<sub>2</sub>O + 3 CO<sub>2</sub>↑  
உயர் வெப்பநிலையில் யூரோப்பியம்(III) கார்பனேட்டு சிதைவுக்கு உள்ளாகி யூரோப்பியம்(III) ஆக்சைடாக மாறுகிறது:  
: Eu<sub>2</sub>(CO<sub>3</sub>)<sub>3</sub> → Eu<sub>2</sub>O<sub>3</sub> + 3 CO<sub>2</sub>↑
# அனிதா சிங்வி

**அனிதா சிங்வி** (*Anita Singhvi*-பிறப்பு 22 சூலை 1964) ஓர் இந்தியப் பாரம்பரிய பாடகர் ஆவார். இவர் ஒரு சிறந்த சூபித்துவ இசைப் பாடகர் ஆவார்.
# அனிதா சிங்வி

## இளமை

அனிதா சிங்வி இராசத்தான் மாநிலம் சோத்பூரில் ஒரு வணிக குடும்பத்தில் பிறந்தார். அனிதா இளங்கலை மற்றும் இளங்கலைச் சட்டம் பட்டம் பெற்றுள்ளார். அனிதா தனது பதினைந்து வயதிலேயே கசல் பாடுவதில் ஆர்வம் காட்டினார். பண்டிதர் சிர்சாகரின் வழிகாட்டுதலின் கீழ் குவாலியர் கரானா பயிற்சியைத் தொடங்கினார்.
# அனிதா சிங்வி

## தொழில்

அனிதா சிங்வி நக்ஷ்-இ-நூர் இசைத்தொகுப்பு மூலம் அறிமுகமானார். அவர் இந்தியா மற்றும் வெளிநாடுகளில் (மத்திய கிழக்கு, ஐரோப்பா, அமெரிக்கா) பல இசை நிகழ்ச்சிகளை நிகழ்த்தியுள்ளார்.
# அனிதா சிங்வி

## தனிப்பட்ட வாழ்க்கை

பிரபல வழக்கறிஞரும், இந்திய தேசிய காங்கிரசு கட்சி செய்தித் தொடர்பாளருமான அபிஷேக் சிங்வியை, அனிதா திருமணம் செய்து கொண்டார். இவர்களுக்கு இரண்டு மகன்கள் உள்ளனர்.
# அனிதா சிங்வி

## திரைப்படவியல்

- நக்ஷ்-இ-நூர்
- வெட்கம்-இ-கசல்
- சதா-இ-சூஃபி
- ஸஹ்-இ-நஸீப்
- பக்தி சூஃபி பக்தி
- தஜல்லி
# பார்வதி குமாரி

**பார்வதி குமாரி** (*Parvati Kumari*) என்பவர் ஒரு புகழ்பெற்ற இந்தியப் பாரம்பரிய பாடகி ஆவார். இவருடைய சிறந்த சூஃபி இசைப் பங்களிப்புகளுக்காக அங்கீகரிக்கப்பட்டார். இவரது ஆழ்ந்த இசைத் திறன் மற்றும் வசீகரிக்கும் விளக்கக்காட்சிகள் இவரை இந்தியாவில் குறிப்பிடத்தக்க நபராக நிறுவியுள்ளது. சூபி இசை வெளிப்பாடுகளின் உலகில் இவர் திறமைக்குப் பாராட்டுக்களைப் பெற்றார்.
# பார்வதி குமாரி

## இளமை

பார்வதி குமாரி கந்தருவ மகாவித்தியாலயத்தில் சங்கீத விசாரத்தினையும் தில்லி பல்கலைக்கழகத்தில் இசையில் இளங்கலைப் பட்டத்தினையும் பெற்றார்.
# பார்வதி குமாரி

## தொழில்

புகழ்பெற்ற இசை அமைப்பான **சரிகம இந்தியா**, பார்வதி குமாரியின் விதிவிலக்கான இசைத் திறனைக் கண்டறிவதில் முக்கிய பங்காற்றியது. இவரது "**பார்ஸ் பார்சே நைனா**" எனும் இசைத்தொகுப்பின் வெளியீடு மூலம் அறிமுகமானார். இந்த அறிமுக இசைத்தொகுப்பு இவரது வசீகரிக்கும் குரல் திறன்களை வெளிப்படுத்தியது மட்டுமல்லாமல், இசை உலகில் இவரது கலை ஆய்வுக்கான தொடக்கத்தையும் தந்தது. மேலும் இவர் இசைத் துறையில் நம்பிக்கைக்குரிய அங்கீகாரத்தைப் பெற்றார்.
# நடாலியா பொலோன்ஸ்கா-வாசிலென்கோ

**நடாலியா பொலோன்ஸ்கா-வாசிலென்கோ** (*Nataliia Polonska-Vasylenko*, ; 31 February[ஓ. எஸ். 12 பிப்ரவரி]1884 - 8 சூன் 1973) என்பவர் 20 ஆம் நூற்றாண்டின் முதன்மையான உக்ரேனிய வரலாற்றாசிரியர்களில் ஒருவர். இவர் உக்ரேனிய வரலாற்றக் கல்வியாளரும் அரசியல்வாதியுமான மைகோலா வாசிலென்கோவின் மனைவி ஆவார்.
# நடாலியா பொலோன்ஸ்கா-வாசிலென்கோ

## வாழ்க்கையும் தொழிலும்

பொலோன்ஸ்கா-வாசிலென்கோ தன் தாயார் மரியா ஃபியோடோரோவ்னா வழியாக உருசிய பிரபுக்கள் மரபைச் சேர்ந்தவர். அவர் ஓரியோல் மாகாணத்தைச் சேர்ந்தவர். இவரது தந்தை உருசிய பேரரசின் அதிகாரியான, டிமிட்ரோ மென்ஷோவ் (1855–1918) என்பவர் ஆவார். 1916 முதல், இவர் கீவ் பல்கலைக்கழகத்தில் விரிவுரையாளராகவும், அதன் தொல்லியல் அருங்காட்சியகத்தின் இயக்குநராகவும் இருந்தார். மேலும் டாரிடா அறிவியல் ஆவணக் குழுவில் உறுப்பினராக இருந்தார். 1920 களில், சோவியத் ஆட்சியின் மிகவும் தாராளவாத ஆண்டுகளில், இவர் புவியியல், தொல்லியல் மற்றும் கலை நிறுவனத்தில் பேராசிரியராகவும், அனைத்து உக்ரேனிய அறிவியல் அகாதமியில் ஆராய்ச்சி கூட்டாளராகவும் இருந்தார். ஜோசப் ஸ்டாலின் ஆட்சிக் காலத்தில் 1930 களில் தூய்மைப்படுத்தல்கள் என்ற பெயரிலான ஒடுக்குமுறைகளுக்கு சாட்சியாக இருந்தார். ஆனால் அதில் இருந்து தப்பிப் பிழைத்தார். மேலும் 1937 முதல் 1941 வரை மறுசீரமைக்கப்பட்டு, சோவியமயமாக்கப்பட்ட அகாதமியில் உறுப்பினராக இருந்தார். 1940 ஆம் ஆண்டில், இவர் முனைவர் பட்டம் பெற்றார். மேலும் கீவ் பல்கலைக்கழகத்தில் பேராசிரியரானார். செருமானிய ஆக்கிரமிப்பின் போது, இவர் கீவ் மத்திய ஆவணக்காப்பகத்தை வழிநடத்தினார். மேலும் கீவ் நகர நிர்வாகத்திலும் பணிபுரிந்தார். தெருக்களின் பெயர்களை மாற்றும் பணிக்கு பொறுப்பேற்றார். மேலும் கீவ் நிலைமாறுகால ஆவணக் காப்பக அருங்காட்சியகத்தின் (செருமானிய ஆக்கிரமிப்பின் சாதனைகள் மற்றும் கம்யூனிஸ்டுகளின் குற்றங்கள் குறித்து உருவாக்கபட்டது) பொறுப்பை ஏற்றார். போரின் அலை செருமானியர்களுக்கு எதிராக திரும்பியதால், இவர் மேற்கு நோக்கி முதலில் லிவீவ், பின்னர் பிராகா, இறுதியாக பவேரியா என தப்பி ஓடினார். இவர் பிராகாவில் (1944-45) இருந்த உக்ரைனியன் இலவச பல்கலைக்கழகத்தில் பேராசிரியராக இருந்தார். மேலும் இந்த கல்வி நிறுவனத்துடன் சேர்ந்து முனிச்சிற்கு சென்றார். அங்கு இவர் 1973 இல் இறக்கும் வரை தொடர்ந்து கற்பித்தார். 1960 களில், அமெரிக்க அடிப்படையிலான உக்ரேனிய வரலாற்று சங்கத்தை நிறுவுவதி தீவிரமாக பணியாற்றினார். மேலும் 1965 முதல் அதன் துணைத் தலைவராக இருந்தார்.
# தகரா (திரைப்படம்)

***தகரா*** என்பது 1979-இல் வெளிவந்த மலையாளத் திரைப்படம் ஆகும். பத்மராஜன் என்பவரின் கதையை பரதன் இயக்கியிருந்தார்.  
இத்திரைப்படத்தில் பிரதாப் போத்தன், சுரேகா, நெடுமுடி வேணு மற்றும் கே. ஜி. மேனன் ஆகியோர் முக்கிய கதாபாத்திரங்களில் நடித்திருக்கின்றனர். திரைப்படம் பரதன் மற்றும் வேணும் ஆகியோருக்கு நற்பெயர் பெற்றுத் தந்தது. 1992-இல் தமிழ் மொழியில் *ஆவாரம் பூ* என்ற பெயரில் மறு ஆக்கம் செய்யப்பட்டது.
# தகரா (திரைப்படம்)

## நடிகர்கள்

- பிரதாப் போத்தன் - தகரா
- சுரேகா மேரி - சுபாசினி
- நெடுமுடி வேணு - செல்லப்ப ஆசாரி
- கே. ஜி. மேனன் - மூப்பன்
- அநிருதன் - புள்ளை
- ஸ்ரீலதா (நடிகை) - காமாட்சி
- சாந்த தேவி - சுபாஷினியின் தாய்
# தகரா (திரைப்படம்)

## விருதுகள்

- சிறந்த திரைப்படத்திற்கான பிலிம் பேர் விருது - மலையாளம் - (1979)
# கொய்லாக்கீரை

**கொய்லாக்கீரை** (தாவரவியல் பெயர்: *Lasia spinosa*) என்ற கீரையினம், அராசியே என்ற தாவரக் குடும்பத்தின் கீழ் அமைந்துள்ளது. இக்குடும்பத்திலுள்ள 142) பேரினங்களில் இதுவும் ஒன்றாகும். இப்பேரினத்தில் இரண்டு இனங்கள் உள்ளன. அவற்றில் ஒரு இனமாக ஏற்றுக் கொள்ளப்பட்ட இத்தாவரத்திற்கு, 15 வேறுபெயர்கள் உள்ளன. இவ்வினத்தைக் குறித்து லின்னேயசு தொடங்கினாலும், முழுமையாக ஆய்ந்து தனியினமாக அறிவித்தவர் சியார்சு என்ரி கென்ட்ரிக் தவைட்சு (George Henry Kendrick Thwaites (1812-1882)) ஆவார். இது முடக்கு வாதம், நுரையீரல் அழற்சி, இரத்தப்போக்கு, இருமல், மூல நோய், குடல் நோய்கள், வயிற்று வலி, கருப்பை புற்றுநோய் உள்ளிட்ட பல்வேறு நோய்களுக்கான சிகிச்சைக்காக, மக்கள் தாவரத்தொடர்பியல் சார்ந்த மருத்துவத்தில் பயன்படுத்தப்படுகிறது.
# கொய்லாக்கீரை

## இதையும் காணவும்

- கீரைகளின் பட்டியல்
# வார்ப்புரு:IUCN2012.2

<includeonly>}}}
| first1=}}
| last2=}
| first2=}
| last3=}
| first3=}
| last4=}
| first4=}
| last5=}
| first5=}
| last6=}
| first6=}
| last7=}
| first7=}
| last8=}
| first8=}
| last9=}
| first9=}
| last10=}
| first10=}
| year=}
| title=*}*
| id=}
| accessdate=}}
| version=2012.2
| ref=}
}}</includeonly><noinclude>  
</noinclude>
# யூரோப்பியம்(III) பாசுபேட்டு

## தயாரிப்பு

சிறிய மூலக்கூறுகளிலிருந்து திண்மங்களைத் தயாரிக்கப் பயன்படும் குழைம-கரைசல் செயல்முறையில் யூரோப்பியம்(III) பாசுபேட்டு தயாரிக்கப்படுகிறது. முதலில், யூரோபியம்(III) ஆக்சைடு சேர்மத்துடன் நைட்ரிக் அமிலத்தின் சமநிலை அளவுகளில் கரைக்கப்பட்டு பின்னர் 10% பாசுபாரிக் அமிலம் அதிகமாக சேர்க்கப்படுகிறது. காரகாடித்தன்மை சுட்டெண் மதிப்பை 4 ஆக சரிசெய்வதற்கும், குழைமத்தை உருவாக்குவதற்கும் இந்த செயல்முறையில் கூடுதலாக அம்மோனியாவும் சேர்க்கப்பட வேண்டும். பின்னர் வினையில் உருவாகும் குழைமத்தை தண்ணீரில் கழுவி 1200 °செல்சியசு வெப்பநிலைக்கு ஒருநாள் முழுவதும் சூடேற்றப்பட்டு யூரோப்பியம்(III) பாசுபேட்டு தயாரிக்கப்படுகிறது.
# யூரோப்பியம்(III) பாசுபேட்டு

## பண்புகள்

யூரோப்பியம்(III) பாசுபேட்டு CePO<sub>4</sub> சேர்மத்தை ஒத்த உருவ மோனோசைட்டு படிக அமைப்பு முறையில் படிகமாகிறது. P21/n (எண். 14, நிலை 2) என்ற இடக்குழுவில் a = 668.13(10), b = 686.18(9), c = 634.91(8) பைக்கோமீட்டர் மற்றும் β = 103.96(1)° என்ற அணிக்கோவை அளவுருக்களும் கொண்டு ஓர் அலகு செல்லுக்கு நான்கு வாய்பாட்டு அலகுகள் என்ற அளவில் இது படிகமாகிறது. யூரோப்பியம்(III) பாசுபேட்டின் வெப்பக் கொண்மை 298.15 கெல்வின் வெப்பநிலையில் 111.5 யூல்·கெல்வின்<sup>−1</sup>·மோல்<sup>−1</sup> என்ற அளவிலும்
# சித்தி முஸ்தா முலியா

**சித்தி முஸ்தா முலியா** (*Siti Musdah Mulia*) (பிறப்பு 1958) இந்தோனேசியப் பெண்கள் உரிமை ஆர்வலரும் மற்றும் மதப் பேராசிரியரும் ஆவார். இந்தோனேசிய அறிவியல் நிறுவனத்தில் ஆராய்ச்சி பேராசிரியராக நியமிக்கப்பட்ட முதல் பெண்மணியும் ஆவார். தற்போது சியாரிஃப் இதயதுல்லா மாநில இசுலாமிய பல்கலைக்கழகத்தில் பட்டதாரி ஆய்வுகள் பள்ளியில் இசுலாமிய அரசியல் சிந்தனைத் துறை விரிவுரையாளராக உள்ளார். 2007 முதல், இந்தோனேசியாவில் மதங்களுக்கிடையேயான உரையாடலை ஊக்குவிப்பதை நோக்கமாகக் கொண்ட மதம் மற்றும் அமைதி குறித்த இந்தோனேசிய மாநாட்டின் தன்னார்வ தொண்டு நிறுவனத்தின் தலைவராக சித்தி பணியாற்றியுள்ளார். முன்னாள் இந்தோனேசியக் குடியரசுத் தலைவர் மேகவதி சுகர்ணோபுத்திரியால் நிறுவப்பட்ட சிந்தனைக் குழுவான மேகாவதி நிறுவனத்தின் இயக்குநராகவும் பணியாற்றினார்.
# சித்தி முஸ்தா முலியா

## ஆரம்பகால வாழ்க்கை.

தெற்கு சுலாவெசியின் போன் என்னுமிடத்தில் 1958 ஆம் ஆண்டில் ஒரு பழமைவாத முஸ்லிம் குடும்பத்தில் சித்தி முஸ்தா பிறந்தார்.
# சித்தி முஸ்தா முலியா

## தொழில் வாழ்க்கை

1997 ஆம் ஆண்டில், சியாரிஃப் இதயதுல்லா இசுலாமிய அரசு பல்கலைக்கழகத்தில் இசுலாமிய சிந்தனையில் முனைவர் பட்டம் பெற்ற முதல் பெண்மணி என்ற பெருமையை சித்தி முஸ்தா முலியா பெற்றார். 1999 முதல் 2007 வரை இவர் மத விவகார அமைச்சகத்தின் மூத்த ஆலோசகராக பணியாற்றினார். அங்கு இந்தோனேசியாவின் முன்மொழியப்பட்ட இசுலாமிய சட்டக் குறியீட்டை சவால் செய்யும் 2004 சட்ட வரைவு, சிறுவர் திருமணம் மற்றும் பலமனைவி மணம் போன்றவை தடை செய்ய சட்டத்திருத்தம் வேண்டும் என்றும், வன்முறை போராட்டங்கள் காரணமாக மதங்களுக்கு இடையிலான நிகழும் திருமணத்தை அனுமதிக்க வேண்டும் என்றும் பரிந்துரைத்தார். இறுதியில் மறுவடிவமைப்பு கைவிடப்பட்டது. 2000 முதல் 2005 வரை, இந்தோனேசிய உலமா அமைப்பின் ஆராய்ச்சி பிரிவின் தலைவராக இருந்தார்.  
சித்தி முஸ்தா, *இஸ்லாம் கிரிட்டிசைஸ் பாலிகாமி* (2003), *த ரெஃஃபார்மிஸ்ட் முஸ்லிமா என்சைக்ளோபீடியாஃ எசென்ஸ் ஆஃப் ஐடியாஸ் ஃபார் ரீஇன்டர்பிரெட்டேஷன் அண்ட் ஆக்சன்* (2004) மற்றும் *இஸ்லாம் அண்ட் தி இன்ஸ்பிரேஷன் ஆஃப் ஜெண்டர் ஈக்வாலிட்டி* (2005) உள்ளிட்ட புத்தகங்களையும் எழுதியுள்ளார். 2020 ஆம் ஆண்டில், இவர் *ரெஃஃபார்மிஸ்ட் முஸ்லீமா* என்ற புதுப்பிக்கப்பட்ட பதிப்பை வெளியிட்டார்.  
இசுலாமிய பிரச்சினைகள் குறித்து மிதமான கருத்துக்களை வெளிப்படுத்திய சித்தி முஸ்தா, பெண்கள் ஹிஜாப் அணிய வேண்டும் என்று எந்த உத்தரவும் இல்லை என்றும், எல்ஜிபிடி நட்பு உணர்வுகளை வெளிப்படுத்தியதாகவும் கூறியுள்ளார். முஸ்லிம் பெண்கள் இசுலாமிய போதனைகளைத் தாங்களே விளக்கி உலமாக்களாக மாற அனுமதிக்கப்பட வேண்டும் என்ற கருத்தையும் வெளிப்படுத்தியுள்ளார்.
# சித்தி முஸ்தா முலியா

## பாராட்டுகள்

சித்தி முஸ்தா 2007 ஆம் ஆண்டு அமெரிக்க அரசாங்கத்திடமிருந்து சர்வதேச வீரதீரப் பெண்கள் விருதைப் பெற்றார். 2008 ஆம் ஆண்டில், இசுலாத்தில் உரையாடல் மற்றும் உள்ளடக்கத்தை ஊக்குவிப்பதற்கான இவரது பணிக்காக யாப் தியாம் இயன் மனித உரிமைகள் விருதும் இவருக்கு வழங்கப்பட்டது.
# பாலச்சந்திர மேனன்

**பாலச்சந்திர மேனன்** (; பிறப்பு ஜனவரி 1954) என்பவர் இந்திய திரைப்பட திரை கதாசிரியர், நடிகர் மற்றும் இயக்குநர் ஆவார். இவர் மலையாளத் திரைப்படங்களில் 1980 களில் 40 திரைப்படங்களை இயக்கியுள்ளார். நூற்றுக்கும் மேற்பட்ட மலையாளத் திரைப்படங்களில் நடிகராக நடித்துள்ளார்.  
1998 இல் *சமந்தரங்கள்* என்ற திரைப்படத்தில் ஸ்டேசன் மாஸ்டராக ஸ்மாயில் என்ற கதாபாத்திரத்தில் நடித்தார். அந்தப் படத்தில் சிறிந்த நடிப்பினை வெளிபடுத்தியமைக்காக தேசிய விருது உட்பட இரு விருதுகளைப் பெற்றுள்ளார்.
# பாலச்சந்திர மேனன்

## இலக்கியப் படைப்புகள்

- அச்சுவேட்டண்டே வீடு
- முகம் அபிமுகம்
- சமந்தரங்கள்
- 18 ஏப்ரல் 19 ஏப்ரல்
- நின்னய் எந்தினு கொல்லம்?
- கானத சுல்தானு சிநேகபூர்வம்
- அம்மையனாய் சத்தியம்
- அரியதத்து, அரியந்தத்து
- பாலச்சந்திரமேனொண்டே 12 செருகங்கள்
- இராத்திரிநேரம் ஓதிரிகார்யம்
# பாலச்சந்திர மேனன்

## விருதுகள்

**பத்மஸ்ரீ விருது:**
- 2007 – பத்ம ஸ்ரீ  
**தேசிய திரைப்பட விருதுகள், இந்தியா:**
- 1997 – சிறந்த நடிகர் – *Samaantharangal*
- 1997 – சிறந்த திரைப்படத்திற்கான தேசிய திரைப்பட விருதுகள் - குடும்ப நலம் – *சமந்தரங்கள்*  
**கேரள மாநில விருதுகள்:**
- 1979 – சிறந்த திரைக்கதை - *உத்ரதா ராத்திரி*
- 1997 – சிறப்பு திரைப்பட விருது – *சமந்தரங்கள்*  
**தென்னிந்திய பிலிம்பேர் விருதுகள்:**
- 1983 – சிறந்த இயக்குநர் – *கார்யம் நிசாரம்*
- 1998 – சிறந்த நடிகர் – *சமந்தரங்கள்*  
**மற்றவை:**
- 2018 - லிம்கா சாதனைகள் புத்தகம் - அதிக எண்ணிக்கையிலான திரைப்படங்களில் நடிகர், இயக்குநர் மற்றும் எழுத்தாளர் மற்றும் திரைப்படத் தயாரிப்பாளர் என்ற வகையில்..
# பாலச்சந்திர மேனன்

## தொலைக்காட்சி

- சூர்யோதயம் (தூர்தர்ஷன், இயக்கம்)
- விளக்கு வேகும் நேரம் (தூர்தர்ஷன்)
- மேகம் (ஏசியாநெட்)
- மலையகம் (ஏசியாநெட்)
- நிழல்கள் (ஏசியாநெட்)
- சமதளம்
# பாலச்சந்திர மேனன்

## பாடகராக

- ஆணைக்கொடுதாளும் ... ஒரு பைங்கிளிக்காதா (1984)
- கொச்சு சக்கராச்சி பெட்டு ... என் அம்மு நிண்டே துளசி அவருடே சக்கி (1985)
- காட்டினும் தாளம் ...ஞானங்களுடே கொஞ்சம் டாக்டர் (1989)
- சூடுல்லா காட்டில் ... கிருஷ்ணா கோபாலகிருஷ்ணா (2002)
# ச. சண்முகநாதன் (இலங்கை அரசியல்வாதி)

**சரவணபவானந்தன் சண்முகநாதன்** (வசந்தன் என அறியப்பட்டவர்) (16 மே 1960 - ஜூலை 1998) இலங்கைத் தமிழ் போராளியும், அரசியல்வாதியும், நாடாளுமன்ற உறுப்பினருமாவார்.  
சண்முகநாதன் 1960 ஆம் ஆண்டு மே மாதம் 16 ஆம் தேதி பிறந்தார். இவர் மக்கள் விடுதலை இயக்கத்தின் மூத்த உறுப்பினராக இருந்தார். இவ்வமைப்பின் வவுனியா<nowiki/>வுக்கான தளபதியாக பணியாற்றினார்.  
சண்முகநாதன், வவுனியா மாநகர சபையின் உறுப்பினராக இருந்தார். 1994 நாடாளுமன்றத் தேர்தலில் வன்னி மாவட்டத்தில் ஜனநாயக மக்கள் விடுதலை முன்னணி வேட்பாளர்களில் ஒருவராக போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.  
1998 ஜூலை 15 அன்று வவுனியா மாவட்டம் இரம்பைக்குளத்தில் கண்ணிவெடித் தாக்குதலில் கொல்லப்பட்டார். இந்த படுகொலைக்காக விடுதலைப் புலிகள் மீது குற்றம் சாட்டப்பட்டது. ஆனால் தமிழ்நெட், மக்கள் விடுதலை இயக்கத்தின் உள் மோதலால் சண்முகநாதன் கொல்லப்பட்டதாகத் தெரிவித்தது.
# பிரபா மல்லிகார்ச்சூன்

**மருத்துவர் பிரபா மல்லிகார்ச்சூன்** (*Dr. Prabha Mallikarjun*) இந்தியாவைச் சேர்ந்த ஓர் அரசியல்வாதியாவார். 1976ஆம் ஆண்டு மார்ச்சு மாதம் 15ஆம் தேதியன்று இவர் பிறந்தார். கர்நாடக மாநிலம் தாவண்கரே நகரத்தைச் சேர்ந்த இவர் 2024 ஆம் ஆண்டு நடைபெறவுள்ள மக்களவைத் தேர்தலில் இந்திய தேசிய காங்கிரசு கட்சியின் சார்பாக தாவண்கரே மக்களவைத் தொகுதியில் போட்டியிடுகிறார். தகுதியின் அடிப்படையில் இவர் ஒரு பல் மருத்துவரும் சுகாதார ஆர்வலரும் ஆவார்.  
பிரபா மல்லிகார்ச்சூன் கருநாடக அரசின் சுரங்கங்கள், புவியியல் மற்றும் தோட்டக்கலை அமைச்சரான எசு. எசு. மல்லிகார்ச்சூனின் மனைவியாவார். முன்னாள் அமைச்சரும் தாவண்கரே தெற்கு சட்டமன்றத் தொகுதியின் சட்டமன்ற உறுப்பினருமான மூத்த காங்கிரசு தலைவர் சாமனுரு சிவசங்கரப்பாவின் மருமகளுமாக அறியப்படுகிறார்.
# செட்டி பல்குணா

**செட்டி பல்குணா** (*Chetti Palguna*) இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். ஆந்திரப் பிரதேசத்தைச் சேர்ந்த இவர் 2019 ஆம் ஆண்டு நடைபெற்ற ஆந்திரப் பிரதேச சட்டப்பேரவைத் தேர்தலில் அல்லூரி சீதாராம ராச்சூ மாவட்டத்தில் உள்ள அரக்கு தொகுதியில் ஒய். எசு. ஆர். சி. பி. கட்சியின் சார்பில் போட்டியிட்டு வெற்றி பெற்றார். சுயேச்சை வேட்பாளரான தோனு தோரா சியாரியை 25,441 வாக்குகள் வித்தியாசத்தில் இவர் தோற்கடித்தார்.
# செட்டி பல்குணா

## ஆரம்பகால வாழ்க்கை மற்றும் கல்வி

பல்குணா முந்தைய விசாகப்பட்டினம் மாவட்டத்தின் அரக்கு மண்டலத்தில் உள்ள சீகரி கிராமத்தில் பிறந்தார். இவரது தந்தையின் பெயர் பக்கீரு என்பதாகும். விசாகப்பட்டினத்தில் உள்ள ஆந்திரப் பல்கலைக்கழகத்தில் பல்குணா அரசியல் அறிவியலில் முதுகலைப் பட்டம் பெற்றார். அரசியலில் நுழைவதற்கு முன்பு, இவர் ஒரு வங்கி ஊழியராக இருந்தார்.
# செட்டி பல்குணா

## தொழில்

பல்குணா 2014 ஆம் ஆண்டில் ஒய். எசு. ஆர் காங்கிரசு கட்சியில் சேர்ந்தார். பொதுத் தேர்தலில் ஒய். எசு. ஆர் காங்கிரசு கட்சியை பிரதிநிதித்துவப்படுத்தி அரக்கு நாடாளுமன்றத் தொகுதியில் போட்டியிட்டார். ஆனால் நாடாளுமன்றத் தொகுதியில் தெலுங்கு தேசம் கட்சியின் கோத்தப்பள்ளி கீதையிடம் தோல்வியடைந்தார். 2019 ஆம் ஆண்டில், இவர் ஒய். எசு. ஆர். காங்கிரசு கட்சியின் சார்பில் அரக்கு தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2024 சட்டமன்றத் தேர்தலில் போட்டியிட இவருக்கு அனுமதி மறுக்கப்பட்டது. ஆனால் இவரது மருமகள் கும்மா தாணுச்சா ராணி அரக்கு நாடாளுமன்றத் தொகுதியில் போட்டியிட ஒய். எசு. ஆர் காங்கிரசு கட்சியால் பரிந்துரைக்கப்பட்டார்.
# சந்திர கிசோர் பதக்

**சந்திர கிசோர் பதக்** (*Chandra Kishore Pathak*) (1915-2 சூலை 1998) ஒர் இந்திய அரசியல்வாதி ஆவார். இவர் இந்திய தேசிய காங்கிரஸ் கட்சியின் சார்பில் இந்திய நாடாளுமன்றத்தின் கீழ் அவையான மக்களவைக்கு பீகார் மாநிலத்தின் சஹர்சாவை மக்களவைத் தொகுதியிலிருந்து (*தற்பொழுது சுபவுல் மக்களவைத் தொகுதி*) தேர்ந்தெடுக்கப்பட்டு நாடாளுமன்ற உறுப்பினராக பணியாற்றியுள்ளார்.
# தேவேந்திர சத்யார்த்தி

**தேவேந்திர சத்யார்த்தி** (*Devendra Satyarthi*) (28 மே 1908-2003) ஓர் இந்திய நாட்டுப்புறவியலாளர் மற்றும் இந்தி, உருது, பஞ்சாபி இலக்கியத்தின் எழுத்தாளர் ஆவார். பாதௌரில் பிறந்தார் (பர்னாலா) இவர் தனது கல்வியை முடிக்கவில்லை. 1927-ஆம் ஆண்டு முதல் நாட்டுப்புற பாடல்களை சேகரிக்கத் தொடங்கினார். 1935 ஆம் ஆண்டில் தனது முதல் நாட்டுப்புற பாடல் தொகுப்பு *கிட்டா* என்ற பெயரில் வெளியிடப்பட்டது. இது பலரால் ஒரு தொடக்க நிலைப் படைப்பாக கருதப்படுகிறது.  
சத்யார்த்தி உருது, இந்தி மற்றும் பஞ்சாபி மொழிகளில் நாவல்கள், சிறுகதைகள், கவிதைகள், கட்டுரைகள் மற்றும் நாட்டுப்புறக் கவிதைத் தொகுப்புகள் அடங்கிய 50-இற்கும் மேற்பட்ட புத்தகங்களை வெளியிட்டார். ஆனால், இரவீந்திரநாத் தாகூரின் ஆலோசனையின் பேரில், அவர் பெரும்பாலும் பஞ்சாபி மொழியிலேயே எழுதினார். *மேரே சாக்ஷத்கார்*, *மிஸ் ஃபோக்லோர்*, *மீட் மை பீப்பிள்-இந்தியன் ஃபோக் பொயட்ரி*, *பன்ஜாபி லோக-சாஹிதா விகா சைனிகா*, *லங்கா தேசா ஹை கொலம்பு*, *பிரம்மபுத்திரா*, மற்றும் *ராத் கே பஹியே* ஆகியவை இவரது குறிப்பிடத்தக்க படைப்புகளில் சில.
# தேவேந்திர சத்யார்த்தி

## நாடோடிப் பயணம்

சத்யார்த்தி நிதி நெருக்கடியில் இருந்தபோதிலும் நாடோடியாகத் திரிவதில் ஆர்வத்தை வளர்த்துக் கொண்டார். தேவிந்தர் சத்யார்த்தியின் முக்கிய பொழுதுபோக்குகள் மதத் தலங்களுக்குச் செல்வது, மத அல்லது சமூகத் தலைவர்களைச் சந்தித்து அவர்களின் கருத்துக்களைக் கேட்பது, கலைக்கூடங்களுக்குச் செல்வது மற்றும் பயணத்தின் போது புதிய நண்பர்களை உருவாக்குவது ஆகியவை ஆகும். சத்யார்த்தி குருதேவ் தாகூரின் ரஜத் - ஜெயந்தியைக் காண்பதற்காகவும் காந்திஜியை சந்திக்கவும் கங்கைக்கு விஜயம் செய்தார். இலாகூரில் நடந்த ஆர்ய சமாஜ் விழாவின் போது குருகுலத்தின் நிறுவனர் சிரதானந்தாவை இவர் சந்தித்தார். சத்யார்த்தி அங்கு ஒரு துறவியைச் சந்தித்தார், அவருடைய செல்வாக்கின் கீழ் அவர் தனது பட்டப்படிப்பை நிரந்தரமாக விட்டுவிட்டார். தாகூரின் குழந்தைப் பருவம், பழக்கவழக்கங்கள் மற்றும் படைப்புகள் போன்றவற்றைச் சித்தரிப்பதில் இவர் பெருமிதம் கொண்டார். ஒருமுறை, சத்யார்த்தி குடும்பத்தினரிடம் அனுமதியும், செலவும் கிடைக்காமல், இரகசியமாக காஷ்மீர் சென்றார். வழியில், அவர் மக்களை மகிழ்வித்து, அவர்களின் வேலைகளைச் செய்து, கட்டணம், உணவு மற்றும் பானங்களுக்கான செலவுகளை அவர் செய்ய வேண்டியிருந்தது.இந்தப் பயணத்தின் போது, தொடருந்தில் முங்கூஸ்கள் பாடும் பாடல்களையும் அவர் எழுதிக் கொண்டிருந்தார், இவர் தொடருந்துகளில் இலவசமாகப் பயணிக்க ஒரு தந்திரத்தை உருவாக்கினார், பின்னர் அவர் எண்ணற்ற முறைகளைப் பயன்படுத்தினார்.  
தேவிந்தரின் அலைந்து திரியும் புத்தியைத் திருத்த முடியாமல் களைப்படைந்த அவனது தந்தை அவனை அவனது சகோதரியிடம் அனுப்பினார், ஆனால் எப்படியோ டேவிந்தர் பரோடாவிற்கும் அங்கிருந்து அஜந்தா அல்லோரா குகைகளுக்கும் தப்பிச் சென்றார். பரோடாவில், ரயிலில் ஊனமுற்றோர் பெட்டியில் பயணிக்கும் வித்தையையும் கற்றுக்கொண்டார். அதில் மாட்டிக் கொள்வதைக் கண்டு அவர் பயப்படவில்லை. பயணச்சீட்டு பரிசோதகர் இவரை இறக்கிவிட்டாலும் வேறு ஊருக்கு ரயிலில் ஏறி இருப்பாரை். 1927 ஆம் ஆண்டின் இறுதியில், அவர் வங்காளத்திற்குச் சென்று அங்கு பாடல்களைச் சேகரிக்கத் தொடங்கினார். இங்குதான் அவர் இரவீந்திரநாத் தாகூரை முதன்முறையாகச் சந்தித்தார். அவர் மற்ற மாகாணங்களிலிருந்து நாட்டுப்புறப் பாடல்களைச் சேகரிக்கவும் அவருக்கு அறிமுகப்படுத்தினார்.  
இந்தி சாகித்ய சாதனா சம்மன் வென்ற சத்யார்த்திக்கு, 1977 ஆம் ஆண்டில் இந்திய அரசால் நான்காவது மிக உயர்ந்த இந்திய குடிமகன் விருதான பத்மசிறீ வழங்கப்பட்டது. இவர் தனது 94வது வயதில் 2003 பிப்ரவரி 12 அன்று வயது முதிர்வின் காரணமாக ஏற்படும் நோய்களால் இறந்தார். இலாகூரில் இருந்து வெளியிடப்பட்ட மாத இதழான *பஞ்சம்*, ஏப்ரல் 2003 இல் அவரைப் பற்றி 300 பக்க சிறப்பு வெளியீட்டை வெளியிட்டது, மேலும் அவரது வாழ்க்கை நிர்மல் அர்பன் எழுதிய *சத்யார்த்தி-இக் தாந்த்-கதா* என்ற சுயசரிதையில் ஆவணப்படுத்தப்பட்டுள்ளது.
# சாமியா அல்-அமௌதி

**சாமியா அல்-அமௌதி** (Samia al-Amoudi) ஓர் சவூதி அரேபிய மகப்பேறியல் நிபுணரும் மற்றும் மகளிர் நலவியல் நிபுணரும், சுகாதார ஆர்வலரும் மற்றும் பேராசிரியரும் ஆவார். இவர் சேக் முகமது உசைன் அல்-அமௌதி மார்பக புற்றுநோய் மையத்தின் தலைவராக உள்ளார். மார்பகப் புற்றுநோய் குறித்த விழிப்புணர்வை ஏற்படுத்துவதற்காக, தனக்குத்தானே புற்றுநோய் சோதனை மேற்கொண்டார். பகுரைன், குவைத், ஓமன், கத்தார், சவுதி அரேபியா மற்றும் ஐக்கிய அரபு அமீரகம் ஆகியவற்றை உள்ளடக்கிய ஒரு பிராந்திய, அரசுகளுக்கிடையேயான, அரசியல் மற்றும் பொருளாதார ஒன்றியமான வளைகுடா நாடுகளின் அமைப்பிலிருந்து சர்வதேச புற்றுநோய் கட்டுப்பாட்டுக்கான ஒன்றியத்தில் சேர்ந்த முதல் பெண் ஆவார்.
# சாமியா அல்-அமௌதி

## வாழ்க்கை மற்றும் தொழில்

1981 ஆம் ஆண்டில், கிங் அப்துல்அசீஸ் பல்கலைக்கழகத்தில் உள்ள மருத்துவக் கல்லூரியில் பட்டம் பெற்ற முதல் மருத்துவர்களில் அல்-அமௌதியும் ஒருவர்.  
ஏப்ரல் 2006 இல், தான் மார்பக புற்றுநோயால் பாதிக்கப்பட்டிருப்பதைக் கண்டறிந்தார். அதற்காக இவர் கீமோதெரபி செய்து கொண்டார். மேலும், இவர் தினசரி தொலைக்காட்சி நிகழ்ச்சியிலும் தோன்றினார்.  
2010 ஆம் ஆண்டில், அரேபிய வணிகத்தின் உலகின் மிகவும் செல்வாக்குமிக்க அரேபியர்களின் வருடாந்திர பட்டியலில் சக்தி வாய்ந்த 100 நபர்களின் பட்டியலில் இவர் ஐந்தாவது இடத்தில் இருந்தார்.  
தனது புற்றுநோய் சிகிச்சையை முடித்த 2012 ஆம் ஆண்டு முதல், ஜித்தாவின் கிங் அப்துல்அசீஸ் பல்கலைக்கழகத்தில் மார்பக புற்றுநோய் மற்றும் மார்பக புற்றுநோய்க்கான அறிவியல் ஆராய்ச்சி மையத்தின் சேக் முகமது உசைன் அல்-அமௌதி சிறப்பு மையத்தின் தலைவராக பணியாற்றினார். மேலும் *ஜிஇ ஹெல்த்கேர் #GetFit* தூதராகவும் பணியாற்றுகிறார்.
# பௌசியா கரீம் பைரோசு

**பௌசியா கரீம் பைரோசு** ( *Fawzia Karim Firoze* ) வங்காளதேச உச்சநீதிமன்றத்தில் வழக்கறிஞராக இருக்கிறர். இவர் 2024 ஆம் ஆண்டில் சர்வதேச வீரதீரப் பெண்ணாக அங்கீகரிக்கப்பட்டார். ஆடைத் தொழிலாளர்கள், அமிலத் தாக்குதல்களால் பாதிக்கப்பட்டவர்கள் மற்றும் பாலியல் துன்புறுத்தலால் பாதிக்கப்பட்டவர்கள் ஆகியோருக்கு சட்டத்தில் மாற்றங்களை ஏற்படுத்த இவர் ஆதரித்துள்ளார்.
# பௌசியா கரீம் பைரோசு

## வாழ்க்கை.

1992 ஆம் ஆண்டில் வங்காளதேச தொழிலாளர் அமைப்புகளுக்கு ஆதரவளிப்பதில் பௌசியா ஈடுபட்டார். மனித உரிமைகளைப் பார்க்க இவர் ஒரு அலுவலகத்தை அமைத்திருந்தார். மேலும் ஜவுளித் தொழிலாளர்களுக்கு ஏற்படும் துன்புறுத்தல் , அச்சுறுத்தல் மற்றும் பாதிக்கப்பட்டவர்களின் கதைகளைக் கேட்டு இவர் அதிர்ச்சியடைந்தார். தற்போதுள்ள தொழிலாளர் சட்டங்களை முதலாளிகள் புறக்கணித்து வந்தனர். பைரோசு அவர்களுக்கு தொழிலார்ளுக்கு ஆதரவளித்து உதவினார். ஆனால் அவர்களுக்கென ஒரு சொந்த அமைப்பு தேவை என்பது உணரப்பட்டது. அமைப்பை ஏற்படுத்த 1994 இல் ஒரு மாநாடு நடத்தப்பட்டது. வங்காளதேச சுயாதீன ஆடைத் தொழிலாளர்கள் சங்கம் கூட்டமைப்பு (BIGUF) 1990களின் பிற்பகுதியில் தொழிற்சங்க அமைப்பை ஆடைத் தொழிலாளர்களுக்கு கொண்டு வந்தது. மனித உரிமைகள் வழக்கறிஞராக பௌசியாவின் ஆதரவு கூட்டமைப்பை நிறுவுவதில் முக்கியமானது என்று கூறப்பட்டது.  
வங்காளதேச தேசிய பெண் வழக்கறிஞர்கள் சங்கம் வங்காளதேசத்தின் பெண் கைதிகள் குறித்த பௌசியாவின் ஆய்வை வெளியிட்டது. பௌசியா 2007 முதல் 2018 வரை அச்சங்கத்தின் தலைவராக இருந்தார்.  
பெண்கள் மற்றும் குழந்தைகள் மீதான பாலியல் துன்புறுத்தல்களைத் தடுக்க 13 மே 2009 அன்று வங்காளதேச உச்ச நீதிமன்றத்தின் உயர் நீதிமன்றப் பிரிவை தீர்ப்பளிக்க ஊக்குவித்த வழக்கறிஞர்களில் பௌசியா பைரோசும் ஒருவராவார்.  
2002 ஆம் ஆண்டில் அமிலத் தாக்குதல்களைத் தடைசெய்யும் சட்டத்தை இயற்றிய முதல் நாடு வங்காளதேசம் ஆகும். அமிலத் தாக்குதலால் பாதிக்கப்பட்டவர்களுக்கான சர்வதேச அறக்கட்டளையின் நிறுவனர்களில் ஒருவராக பௌசியா இருக்கிறார்.  
2015 ஆம் ஆண்டில் வங்காளதேசத்தின் வீட்டுத் தொழிலாளர்கள் பாதுகாப்பு மற்றும் நலக் கொள்கைக்கு வழிவகுத்த அழைப்புகளுக்கு தலைமை தாங்கிய சட்டம் மற்றும் மேம்பாட்டுக்கான அறக்கட்டளையின் தலைவராக இருந்தார். இந்த தீர்ப்பின் மூலம் வீட்டுத் தொழிலாளர்களின் உரிமைகள் வியத்தகு முறையில் மேம்படுத்தப்பட்டது.
# பௌசியா கரீம் பைரோசு

## படைப்பு

2007 ஆம் ஆண்டில் இவர் *லேன்ட்மார்க் ஜட்ஜ்மென்ட்ஸ் ஆன் வயலன்ஸ் அகெயின்ஸ்ட் வுமன் ஆப் பங்களாதேஷ்* (வங்காளதேசம், இந்தியா மற்றும் பாக்கித்தானின் பெண்களுக்கு எதிரான வன்முறை குறித்த மைல்கல் தீர்ப்புகள்) என்ற புத்தகத்தை வெளியிட்டார்.
# பௌசியா கரீம் பைரோசு

## விருது

மனித உரிமை வழக்கறிஞராக பௌசியாவின் முப்பது ஆண்டுகால பணி அங்கீகரிக்கப்பட்டு 2024 இல் சர்வதேச வீரதீரப் பெண்களில் ஒருவராக ஆனார். விருது பெற்றவர்கள் அமெரிக்க வெளியுறவுத்துறையின் சர்வதேச பார்வையாளர் தலைமைத் திட்டத்தில் பங்கேற்க அழைக்கப்படுகிறார்கள். அங்கு அவர்கள் ஒருவருக்கொருவர் சந்தித்து தங்கள் பணியைப் பற்றி விவாதிக்கிறர்கள்.
# இலங்கையின் தேசிய உலர் தாவரகம்

**இலங்கையின் தேசிய உலர் தாவரகம்** (*National Herbarium of Sri Lanka*) என்பது இலங்கை நாட்டின் உலர்தாவரகம் ஆகும். இலங்கையின் மத்திய மாகாணத்தின் கண்டி தேர்தல் மாவட்டத்தில் அமைந்துள்ள சிறிய நகரமான பேராதனையில் இந்த உலர்தாவரகம் உள்ளது. இதன் தொடக்கம் 1821 ஆண்டுவாக்கில் தொடங்கப்பட்டது. பேராதனை தாவரவியற் பூங்காவின் கண்காணிப்பாளர் (1818 - 1825) இருந்த, அலெக்சாண்டர் மூன் (Alexander Moon) இதனைத் தொடங்கி வைத்தார். 1824 ஆம் அவர் வெளியிட்ட நூல் (*A Catalogue of the Indigenous and Exotic Plants Growing in Ceylon*) வரலாற்று முக்கியத்துவம் வாய்ந்தது. இதன் தோற்றத்திற்க்கு பிறகே, மேலும் இரு தாவரவியல் பூங்காக்கள் (Botanic Gardens in Hakgala (1861), Botanic Gardens, Henarathgoda, கம்பகா (1876)) தொடங்கப்பட்டன.
# மரம் (திரைப்படம்)

**மரம்** (*Maram*) என்பது 1973 ஆம் ஆண்டு மலையாளத் திரைப்பட இயக்குநர் இயூசூப் அலி கேச்சேரி இயக்கத்திலும் தயாரிப்பிலும் வெளிவந்த இந்திய மலையாளத் திரைப்படமாகும். இத்திரைப்படத்தில் பிரேம் நசீர், ஜெயபாரதி, கே. பி. ஏ. சி. இலலிதா மற்றும் அடூர் பாசி ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு ஜி. தேவராஜன் இசையமைத்திருந்தார்.
# மரம் (திரைப்படம்)

## நடிகர்கள்

- இப்ராகிமாக பிரேம் நசீர்
- ஆமினாவாக ஜெயபாரதி
- காதராக கே. பி. உமர்
- ஜானுவாக கே. பி. ஏ. சி. இலலிதா
- மொல்லக்காவாக பகதூர்
- பூபாட்டியாக அடூர் பாசி
- நாயராக டி. எஸ். முத்தய்யா
# மரம் (திரைப்படம்)

## இசை

படத்திற்கு ஜி. தேவராஜன் இசையமைக்க பாடல் வரிகளை மொயின்குட்டி வைத்தியர் மற்றும் இயூசூப் அலி கேச்சேரி எழுதியுள்ளனர்.
# சேசுநெச்சுகா

, செக் நாடு.]]
**சேசுநெச்சுகா** (*Česnečka*) என்பது செக் குடியரசு உணவு வகைகளுள் ஒன்றான, பூண்டு வடிசாறு ஆகும். இதில் ஒரு குறிப்பிட்ட மீனின் துண்டுகள், துண்டாக்கப்பட்ட உருளைக்கிழங்கு, சீரகம், மேலும் சில (caraway, marjoram) சேர்க்கப்பட்டு இருக்கும்.  
}}
# சேசுநெச்சுகா

## வெளியிணைப்புகள்

-
# முல்லன்பூர் கரிப்தாஸ்

**முல்லன்பூர் கரிப்தாஸ்** என்பது இந்திய மாநிலமான பஞ்சாபில் உள்ள எஸ். ஏ. எஸ் நகர் மாவட்டத்தில் உள்ள ஒரு நகரமாகும். இது மொகாலி, சண்டிகர் நகரங்களுக்கு வடக்கே உள்ளது. கரிப்தாஸ் கிராமம் இந்த நகரத்திற்கு அருகில் அமைந்துள்ளது.
# முல்லன்பூர் கரிப்தாஸ்

## வரலாறு

இந்த நகரம் மன்னர் ஹத்னோரியா ராஜாவின் தளபதியான கரிப்தாசால் நிறுவப்பட்டது. இந்த நகரத்தின் முழு பெயர் "முல்லன்பூர் கரிப்தாஸ் டா". துர்க்கையின் ரூபமான ஜெயந்தி தேவி, பொதுமக்களைக் காப்பாற்றுவதற்காகக் கொடூரமான மன்னருக்கு எதிராகப் போராடுமாறு கரிப்தாஸைக் கேட்டதாகப் புராணக்கதை கூறுகிறது. கரிப்தாஸ் போரில் வெற்றி பெற்று முல்லன்பூரைத் தனது பேரரசின் முதல் கிராமமாக நிறுவினார்.
# முல்லன்பூர் கரிப்தாஸ்

## மக்கள் வகைப்பாடு

2001 ஆம் ஆண்டு இந்திய மக்கள் தொகை கணக்கெடுப்பின்படி, முல்லன்பூர் கரிப்தாஸ் மக்கள் தொகை 6143 ஆகும். மக்கள் தொகையில் ஆண்கள் 53% ஆகவும், பெண்கள் 47% ஆகவும் உள்ளனர். முல்லன்பூர்-கரிப்தாஸ் சராசரி கல்வியறிவு விகிதம் 72% ஆகும், இது தேசிய சராசரியான 59.5% ஐ விட அதிகமாக உள்ளது. ஆண்களின் கல்வியறிவு 76% ஆகவும், பெண்களின் கல்வியறிவு 67% ஆகவும் உள்ளது. 2011 இந்திய மக்கள் தொகை கணக்கெடுப்பின்படி, 51.27 மக்கள் தொகையில் சீக்கியர்கள், 46.20% இந்துக்கள் ஆவர். மொகாலி பெருநகர மேம்பாட்டு ஆணையம் இந்த நகரத்தில் குறைந்த அடர்த்தி கொண்ட குடியிருப்பு திட்டத்தை கொண்டுள்ளது.
# முல்லன்பூர் கரிப்தாஸ்

## விளையாட்டு

மகாராஜா யாதவிந்திரா சிங் பன்னாட்டுத் துடுப்பாட்ட அரங்கம் இந்த நகரத்தில் உள்ள ஒரு பன்னாட்டுத் துடுப்பாட்ட மைதானமாகும். முல்லன்பூரில் 150 ஹெக்டேர் பரப்பளவில் கோல்ஃப் மைதானத்தை உருவாக்க பஞ்சாப் அரசு திட்டமிட்டிருந்தது. மேலும் உள்ளக அரங்கு, திறந்த மைதானம் அடங்கிய விளையாட்டரங்கும் அங்கு கட்டப்படும்.
# கோத்தா பாரு போர்

**கோத்தா பாரு போர்** (ஆங்கிலம்: *Battle of Kota Bharu*; மலாய்: *Pertempuran di Kota Bharu*); என்பது இரண்டாம் உலகப் போரின் போது பிரித்தானிய இந்தியாவிற்கும், சப்பானியப் பேரரசிற்கும் இடையே தீபகற்ப மலேசியா, கிளாந்தான், கோத்தா பாரு கடற்கரைப் பகுதிகளில் 1941 டிசம்பர் 8-ஆம் தேதி நடைபெற்ற போரைக் குறிப்பிடுவதாகும்.  
பேர்ள் துறைமுகத் தாக்குதலுக்கு முன் 1941 டிசம்பர் 8-ஆம் தேதி, மலேசிய உள்ளூர் நேரம் நள்ளிரவுக்குப் பிறகு கோத்தா பாரு போர் தொடங்கியது. இந்தப் போர் பசிபிக் போர் தொடரின் முதல் கட்ட பெரிய போராகும்.  
ஆஸ்திரேலிய வான்படைத் தாக்குதல்கள்; இந்திய இராணுவத்தின் கடலோரப் பாதுகாப்பு; இந்திய இராணுவத்தின் பீரங்கித் தாக்குதல்கள்; போன்றவற்றால் இந்தப் போரில் சப்பானியருக்கு ஏற்பட்ட இழப்புகள் குறிப்பிடத்தக்கவை.
# கோத்தா பாரு போர்

## பொது

தீபகற்ப மலேசியாவின் வடகிழக்கு கடற்கரையில் உள்ள கிளாந்தான் மாநிலத்தின் தலைநகரான கோத்தா பாரு நகரம், 1941-ஆம் ஆண்டில், பிரித்தானிய வான்படை (**RAF**) மற்றும் ஆஸ்திரேலிய வான்படை (**RAAF**) ஆகியவற்றுக்கு வடக்கு மலாயா வான்படை தளமாக இருந்தது.  
கோத்தா பாரு வானூர்தி ஓடுதளம், பாசீர் பூத்தே கோங் கெடாக் வானூர்தி ஓடுதளம் மற்றும் மாச்சாங் வானூர்தி ஓடுதளம் ஆகிய ஓடுதளங்கள், அப்போதைய மலாயா வான்படைகளுக்கான ஓடுதளங்களாக விளங்கின.
# கோத்தா பாரு போர்

## சப்பானிய படையெடுப்புத் திட்டங்கள்

**முதல் திட்டம்:** சப்பானிய இராணுவத்தின் 5-ஆவது தரப்படையை பட்டாணி மற்றும் சோங்கலா கடற்கரை நகரஙகளில் தரையிறக்குவது; இந்தக் கடற்கரை நகரங்கள் தாய்லாந்து கிழக்குக் கடற்கரையில் உள்ளன.  
**இரண்டாவது திட்டம்:** கோத்தா பாரு கடற்கரைப் பகுதிகளில் சப்பானிய இராணுவத்தின் 18-ஆவது தரப்படையை தரையிறக்குவது; இந்தக் கடற்கரை நகரம் தீபகற்ப மலேசியாவின் வடகிழக்கு கடற்கரையில் உள்ளது.  
**மூன்றாவது திட்டம்:** தாய்லாந்தில் தரையிறங்கும் படைகள், தீபகற்ப மலேசியாவின் மேற்குக் கடற்கரையைக் கடந்து கெடா மாநிலத்தைக் கைப்பற்றுவது;  
**நான்காவது திட்டம்:** தீபகற்ப மலேசியாவின் கிழக்குக் கரையில் தரையிறங்கும் படைகள், மலாயாவின் கிழக்கு கடற்கரையைக் கைப்பற்றிய பின்னர, கோத்தா பாருவிலிருந்து தீபகற்ப மலேசியாவின் உட்புறத்தை கைப்பற்றுவது;
# கோத்தா பாரு போர்

## பிரித்தானிய தற்காப்புத் திட்டங்கள்

தாய்லாந்தில் இருந்து தொடுக்கப்படும் சப்பானியத் தாக்குதல்களைத் தடுத்து நிறுத்துவதே பிரித்தானியக் கூட்டு இராணுவத்தின் தலையாயத் திட்டம் ஆகும்; அதில் தெற்கு தாய்லாந்தில் போலியான தாகுதல்களை மேற்கொள்வதும் அடங்கும்.  
இதற்கு **குரோ நடவடிக்கை** என்று பெயர் வைக்கப்பட்டது. இந்த நடவடிக்கையின் மூலமாக, தீபகற்ப மலாயாவின் முக்கிய நிலைகளைத் தற்காலிகமாகப் பாதுகாப்பு வழங்கலாம்; மற்றும் எதிரி தாக்குதல்களை தாமதப்படுத்தலாம் என்றும் கணிக்கப்பட்டது.
# கோத்தா பாரு போர்

## பிரித்தானிய தற்காப்புத் திட்டங்கள்

### இந்திய இராணுவத்தின் 9-ஆவது தரைப்படை

மலாயாவின் கிழக்கு கடற்கரை பாதுகாப்பிற்காக பிரித்தானிய இந்திய இராணுவத்தின் 9-ஆவது தரைப்படை, மலாயாவின் கிழக்கு கடற்கரையின் வடக்குப் பகுதிக்கு அனுப்பப்பட்டது. ஆஸ்திரேலிய இராணுவத்தின் 8-ஆவது தரைப்படையின் மூன்றில் இரண்டு பிரிவுகள், மலாயாவின் கிழக்கு கடற்கரையின் தெற்குப் பகுதிக்கு அனுப்பப்பட்டன. எஞ்சிய ஒரு பிரிவு அம்போன் தீவுக்கும்; மேற்கு திமோர் தீவிற்கும்; நியூ கினி தீவிற்கும் சிறுசிறு பிரிவுகளாக அனுப்பப்பட்டன.
# கோத்தா பாரு போர்

## படையெடுப்பு

மலாயா மீதான தாக்குதலுக்கு சப்பானிய இராணுவத்தின் 25-ஆவது இராணுவப் பிரிவின் தளபதி தோமோயுகி யமாசிதா தலைமை தாங்கினார். 25-ஆவது இராணுவப் பிரிவு, மக்கள் சீனக் குடியரசு, ஆய்னான், சாமா துறைமுகத்தில் இருந்து 1941 டிசம்பர் 4-ஆம் தேதி புறப்பட்டது. வரும் வழியில், பிரெஞ்சு இந்தோசீனாவின் தெற்கு வியட்நாமில் உள்ள சைகோன் துறைமுகத்தில், கூடுதல் போர்வீரர்களைக் கொண்ட கப்பல்கள் தோமோயுகி யமாசிதாவின் அணியில் சேர்ந்து கொண்டன.  
1941 டிசம்பர் 5-ஆம் தேதி, ஆஸ்திரேலிய வான்படையைச் சேர்ந்த லாக்கீட் அட்சன் உளவு வானூர்தி, சப்பானியக் கப்பல்களைக் கவனித்து விட்டது. சிங்கப்பூரில் இருந்த பிரித்தானிய இராணுவத் தலைமையகத்திற்கு எச்சரிக்கை செய்தியை அனுப்பியது.
# கோத்தா பாரு போர்

## படையெடுப்பு

### நேச நாடுகளின் முதல் உயிரிழப்புகள்

தூர கிழக்கு நாடுகளுக்கான பிரித்தானியக் கடற்படைத் தளபதி, சர் தாமஸ் பிலிப்சு அடுத்தக் கட்ட நடவடிக்கைகலில் இறங்கினார். அந்தக் கட்டத்தில் பிரித்தானிய போர்க் கப்பலான எச்எம்எஸ் ரிபல்ஸ், ஆஸ்திரேலியாவின் டார்வின் நகரத்திற்குப் பயணத்தை மேற்கொன்டு இருந்தது. உடனே அந்தக் கப்பலின் பயணத்தை ரத்து செய்துவிட்டு, முடிந்தவரை விரைவாக சிங்கப்பூருக்குத் திரும்பும்படி கட்டளையிடப்பட்டது.  
1941 டிசம்பர் 7-ஆம் தேதி, பிரித்தானிய 205-ஆவது வான்படையின் கேடலினா கடல் வானூர்தி மூலமாக, சப்பானியக் கப்பல்கள், தென்சீனக் கடலில் மீண்டும் பார்க்கப்பட்டன. ஆனால் சிங்கப்பூரில் உள்ள வான்படைத் தலைமையகத்திற்கு செய்தியை அனுப்புவதற்கு முன்னர், கேடலினா கடல் வானூர்தி, ஐந்து நகாஜிமா கி-27 குண்டுவீச்சு வானூர்திகளால் சுட்டு வீழ்த்தப்பட்டது. கடல் வானூர்தியின் தலைமை அதிகாரி பேட்ரிக் பெடல்; மற்றும் அவரின் ஏழு பணியாளர்களும் உயிரிழந்தனர். அந்த நிகழ்வே, சப்பானுடனான போரில் நேச நாடுகளின் முதல் உயிரிழப்புகள் ஆகும்.
# கோத்தா பாரு போர்

## கோத்தா பாருவில் சப்பானியப் படைகள்

1941 டிசம்பர் 7-ஆம் தேதி நள்ளிரவுக்குப் பிறகு, கோத்தா பாரு கடற்கரைகளில் கண்காணிப்புப் பணிகளில் ஈடுபட்டிருந்த இந்திய வீரர்கள், கடற்கரையில் இருந்து சுமார் 3 கிமீ (1.9 மைல்) தொலைவில் மூன்று பெரிய நிழல் வடிவங்களைக் கண்டனர்: அவை சப்பானிய கடற்படைக் கப்பல்கள்; அவாஜிசான் மாரு, அயடோசன் மாரு மற்றும் சகுரா மாரு. அந்தக் கப்பல்களில் 5,200 போர் வீரர்கள் இருந்தனர். இவர்களில் பெரும்பாலானவர்கள் சீனாவில் நடந்த போர்களில் படைவீரர்களாக அனுபவம் பெற்றவர்கள்.
# கோத்தா பாரு போர்

## கோத்தா பாருவில் சப்பானியப் படைகள்

### டோக்ரா தரைப்படை

டோக்ரா தரைப்படைக்கு பொறுப்பு வகித்த பிரஸ்டன், 10 மைல் (16 கிமீ) நீளமான கடற்கரைப் பாதுகாப்பிற்கும் பொறுப்பாக இருந்தார். அந்தக் கடற்கரைப் பகுதி, தரையிறங்குவதற்கு சப்பானியர் தேர்ந்தெடுத்த மையப்பகுதியாகும். பிரித்தானியக் கூட்டுப் படைகள் குறுகிய கடற்கரைகளிலும் மற்றும் தீவுகளிலும் கண்ணிவெடிககை வைத்தனர்; முள்வேலிகள் மற்றும் பதுங்குமாடங்களை அமைத்தனர். டோக்ரா தரைப்படைக்கு பிரித்தானிய 5-ஆவது பீரங்கி தரைப்படையும்; 73-ஆவது பீரங்கி தரைப்படையும் உதவியாக இருந்தன. மேலும் டோக்ரா தரைப்படையின் ஒரு பகுதி, பெங்காலான் செப்பா வானூர்தி நிலையத்தை ஒட்டி நிறுத்தப்பட்டன.  
டோக்ரா தரைப்படை உடனடியாக பீரங்கி மற்றும் இயந்திர துப்பாக்கிகள் மூலம் சப்பானியர் மீது தீவிரமான துப்பாக்கிச் சூடுகளை நடத்தினர். 1941 டிசம்பர் 8-ஆம் தேதி நள்ளிரவில், சப்பானிய படைகளின் முதல் அணியினர் கடற்கரையை நோக்கிச் சென்றனர். இதற்கிடையில் வடக்குக் கடற்கரை பகுதியில் சப்பானிய போர்வீரர்கள் சிலர் ஒரு தீவில் சிக்கிக் கொண்டனர். நேச நாட்டு விமானங்கள் தீவில் சிக்கியிருந்த வீரர்களைத் தாக்கத் தொடங்கின. இந்தத் தாக்குதலில் சப்பானியர் பலர் உயிரிழந்தனர். அதே வேளையில் டோக்ரா தரைப்படையினரின் தாக்குதல்களால் சப்பானியருக்குப் பலத்த உயிருடற் சேதங்கள் ஏற்பட்டன. ஏறக்குறைய 150 சப்பானிய வீரர்கள் இறந்து இருக்கலாம் எனக் கணிக்கப்படுகிறது.
# கோத்தா பாரு போர்

## முடிவு

இந்தப் போரில், சப்பானிய கடற்படைக் கப்பல்களான அவாசிசான் மாரு, அயடோசன் மாரு மற்றும் சகுரா மாரு; ஆகியவை கணிசமான அளவுக்கு சேதமடைந்தன. ஆனால் அயடோசன் மாரு மற்றும் சகுரா மாரு மேலும் பயணம் செய்ய முடிந்த நிலையில், அவாசிசான் மாரு மட்டும் எரிந்து விட்ட நிலையில் கைவிடப்பட்டது. அவாசிசான் மாருவின் பணியாளர்களில் குறைந்தது 110 பேர் கொல்லப்பட்டனர் அல்லது காயமடைந்தனர்.  
மேலும் இந்தப் போரில் சப்பானியர் தரப்பில் 320 இறப்புகள்; மற்றும் 538 பேர் காயம் அடைந்தனர். நேச நாடுகளின் தரப்பில் 68 இறப்புகள்; மற்றும் 360 பேர் காயம் அடைந்தனர்; 37 பேர் காணாமல் போனார்கள்.
# மேற்கு இமயமலைத் தொடர்

உள்ள நங்க பர்வதம் புவியின் ஒன்பதாவது உயரமான சிகரம் ஆகும். சிந்து ஆறு, பிரம்மபுத்திரா ஆறு இரண்டுக்கும் இடையில் மேற்கு இமயமலைத் தொடர்]]
**மேற்கு இமயமலைத் தொடர்** (*Western Himalayas*) என்பது இமயமலையின் மேற்கு பகுதியைக் குறிக்கிறது. இது இந்தியாவின் வடமேற்கு பகுதியிலும், பாக்கித்தான் நாட்டின் வடக்கிலும் உள்ளது. மிக முக்கியத்துவம் வாய்ந்த பஞ்சாப் மாநிலத்தின் சிந்து ஆறு, பியாஸ் ஆறு, செனாப் ஆறு, ஜீலம் ஆறு, ராவி ஆறு, இப்பகுதியில் தான் பிறக்கிறது. சத்லஜ் ஆறு திபெத்தில் தோன்றி, இப்பகுதியினை ஆளுமை செய்கிறது. இப்பகுதியின் முக்கிய வருமானம் வேளாண்மை, சுற்றுலா ஆகும். ஆப்பிள் உற்பத்தி மிக முக்கிய இடத்தினைப் பெறுகிறது. நெல், கோதுமை போன்றவை வேளாண்மையில் முக்கிய இடம் பெறுகிறது. சுற்றுலாவில் சிறிநகர் படகு வீடு முக்கிய இடம் வகித்து பொருளாதாரத்தை மேம்படுத்துகிறது. அமர்நாத், வைஷ்ணோ தேவி ஆகிய இடங்கள் இந்து பக்தர்களுக்கு முக்கிய புனித இடங்களாகும். மணாலியின் குளிர்கால விளையாட்டுகள் இந்தியாவில் புகழ் வாய்ந்ததாகும். இங்குப் பல்வித முக்கியத்துவம் வாய்ந்த அகணிய உயிரிகள் உள்ளன.
# மேற்கு இமயமலைத் தொடர்

## இதையும் காணவும்

- கிழக்கு இமயமலைத் தொடர்
# ஜித்ரா போர்

**ஜித்ரா போர்** (ஆங்கிலம்: *Battle of Jitra*; மலாய்: *Pertempuran di Jitra*); என்பது இரண்டாம் உலகப் போரின் போது பிரித்தானிய இந்தியாவிற்கும், சப்பானியப் பேரரசிற்கும் இடையே தீபகற்ப மலேசியா, கெடா, ஜித்ரா காட்டுப் பகுதிகளில்; 1941 டிசம்பர் 10-ஆம் தேதியில் இருந்து 1941 டிசம்பர் 13-ஆம் தேதி வரையில் நடைபெற்ற போரைக் குறிப்பிடுவதாகும்.  
இந்தப் போரில் பிரித்தானிய கூட்டுப் படைகள் தோல்வி அடைந்தன. அதன் விளைவாக, பிரித்தானியக் கூட்டுப் படைகளின் தளபதியாக இருந்த ஆர்தர் பெர்சிவல், மலாயாவில் செயல்பாட்டில் இருந்த அனைத்து நேச நாட்டு வான்படை வானூர்திகளையும் சிங்கப்பூருக்குத் திரும்பி வருமாறு கட்டளையிட்டார்.  
சிங்கப்பூரில் இருந்த தலைமையகத்திற்கும், ஜித்ரா போர் முனையில் இருந்த கள அதிகாரிகளுக்கும் இடையே ஏற்பட்ட முரண்பாடான கருத்துப் புரிதல்களால் நேச நாட்டுக் கூட்டுப் படைகளுக்குப் பாதகமான விளைவுகள் ஏற்பட்டதாகவும் வரலாற்று ஆசிரியர்கள் கருதுகின்றனர்.
# ஜித்ரா போர்

## பின்னணி

பிரித்தானிய தற்காப்பு அரண் 14 மைல் (23 கி.மீ.) நீளமானது. அதில் சாலைகளும்; தொடருந்து வழித்தடமும் குறுக்கே வெட்டிச் சென்றன. மற்றும் இருபுறங்களிலும் காடுகள் நிறைந்த குன்றுகள்; வெள்ளத்தில் மூழ்கிய நெல் வயல்கள்; ரப்பர் மர தோட்டத்தின் வழியாக சதுப்பு நிலங்களும் அதிகமாக இருந்தன.
# ஜித்ரா போர்

## பின்னணி

### நேச நாடுகளின் படையணிகள்

பிரித்தானிய இந்திய இராணுவத்தின் 11-ஆவது தரைப்படை ஜித்ராவைச் சுற்றிலும் தற்காப்பு நிலைகளை உருவாக்கி வலுப்படுத்தியது.[6] 1941 டிசம்பர் 8-ஆம் தேதி வரையில், ஜித்ராவின் தற்காப்பு அரண் மிகவும் மோசமான நிலையில் இருந்தது. பிரித்தானிய இந்திய இராணுவத்தின் 11-ஆவது தரைப்படைக்கு தளபதியாக டேவிட் முரே லியோன் தலைமை தாங்கினார்.  
- **11-ஆவது தரைப்படை**
- **15-ஆவது தரைப்படை**
- 1-ஆவது லெய்செஸ்டர்சைர் படையணி
- 1-ஆவது; 14-ஆவது பஞ்சாப் படையணி
- 2-ஆவது; 9-ஆவது ஜாட் படைப் பிரிவு
- 6-ஆவது இந்திய இராணுவத்தின் தரைப்படை படைப் பிரிவு
- 2-ஆவது கிழக்கு சுரே படையணி
- 8-ஆவது பஞ்சாப் படையணி
- 2-ஆவது 16-ஆவது படைப் பிரிவு - பஞ்சாப் படையணி
- 155-ஆவது தரைப்படை படையணி
- 22-ஆவது மலைக்காடுகள் படையணி
- 80-ஆவது தகரி எதிர்ப்பு படையணி
- 28-ஆவது இந்தியத் தரைப்படை (3 கூர்கா படையணி)
# ஜித்ரா போர்

## முடிவு

பசிபிக் போர் தொடங்கிய போது ஜித்ராவில் நேச நாட்டுப் படைகளின் தற்காப்பு முறை முழுமையாக அமையவில்லை. போருக்கு முன்னதாகவே, ஜித்ராவில் முள்கம்பி வேலிகள் அமைக்கப்பட்டன; மற்றும் கண்ணிவெடிகளும் வைக்கப்பட்டன.  
ஆனால் அங்கு பெய்த கனமழையால் தற்காப்பு அகழிகள் மற்றும் பதுங்கு குழிகளில் பெரிய அலவில் வெள்ளம் ஏற்பட்டது. நீர் தேங்கிய நிலத்தின் குறுக்கே போடப்பட்ட பல தொலைபேசி கம்பிவடங்களும் வேலை செய்யவில்லை. இதன் விளைவாக போரின் போது தகவல் தொடர்புகள் துண்டிக்கப்பட்டன.
# ஜித்ரா போர்

## முடிவு

### போர்க் கொடுமைகள்

போர் முனையில் பிரித்தானிய இந்திய இராணுவத்தின் 11-ஆவது தரைப்படை; 8-ஆவது பஞ்சாப் படையணி; கூர்கா படையணி; ஆகிய போர்முனை படையணிகளுக்கு அவசரமாகத் தேவைப்பட்ட ஆயுதங்கள்; மருந்துகள்; உணவு நீர் வகைகள்; தொலைத் தொடர்பு சாதன வசதிகள்; பின்னணிக் காப்புகள் உடனடியாகக் கிடைக்கவில்லை. மழை வெள்ளத்தின் காரணமாக, தொலைபேசி கம்பிவடங்களும் வேலை செய்யாமல் போனதும் முக்கிய காரணமாக அறியப்படுகிறது.  
ஜித்ரா போர் முனையில் வெள்ளத்தின் காரணமாக, படையணிகளுடன் தொடர்பு கொள்ள முடியவில்லை; அவர்களைப் பின்வாங்கச் செய்வதே சிறப்பு என்று 11-ஆவது தரைப்படை தளபதி டேவிட் முரே லியோன்; சிங்கப்பூரில் உள்ள தலைமையகத்திற்கு செய்தி அனுப்பினார். ஆனால் ஆர்தர் பெர்சிவல் தொடர்ந்து போர் செய்யுமாறு கட்டளையிட்டார்.
# ஜித்ரா போர்

## முடிவு

### இந்திய இராணுவ வீரர்கள்

இந்தப் போரில் நேச நாட்டுக் கூட்டுப் படைகள் வெற்றி பெறும் வாய்ப்புகள் அதிகமாக இருந்தன. ஆனால் இடைவிடாது பெய்த மழையின் காரணமாகவும்; தொலைபேசி கம்பிவடங்கள் வெள்ளத்தினால் பாதிக்கப்பட்டதாலும்; வெற்றி வாய்ப்புகள் குன்றிப் போயின.  
மேலும், காயங்கள் அடைந்து நடக்க முடியாத இராணுவ வீரர்கள் பலரை சப்பானியப் படையினர் கத்தியால் குத்திக் கொன்றதாகவும் அறியப்படுகிறது. இந்தப் போரில் இந்திய இராணுவ வீரர்கள் தரப்பில் 350 உயிரிழப்புகள் ஏற்பட்டன.
# திலோத்தமா சோம்

**திலோத்தமா சோம்** ( *Tillotama Shome* ) (பிறப்பு 25 ஜூன் 1979) ஓர் இந்திய நடிகை ஆவார். இவர், பல சுயாதீன திரைப்பட தயாரிப்புகளில் தனது பணிக்காக அறியப்பட்டவர். 2021 ஆம் ஆண்டில், 66வது பிலிம்பேர் விருதுகளில் *சர்* திரைப்படத்தில் ஒரு வீட்டுப் பணிப்பெண்ணாக நடித்ததற்காக சிறந்த நடிகைக்கான (விமர்சகர்கள்) பிலிம்பேர் விருதை வென்றார்.
# திலோத்தமா சோம்

## ஆரம்ப கால வாழ்க்கை

திலோத்தமா சோம், கொல்கத்தாவில் அனுபம் மற்றும் பைசாகி சோம் ஆகியோருக்கு பிறந்தார். இவரது தந்தை இந்திய வான்படையில் இருந்ததால் அவருடன் இவரும் இந்தியா முழுவதும் செல்ல வேண்டியிருந்தது.
# திலோத்தமா சோம்

## தொழில்

திலோத்தமா சோம், புதுதில்லி, சீமாட்டி சிறீ ராம் கல்லூரியில் சேர்ந்தார். பின்னர், அர்விந்த் கௌரின் அசுமிதா எனும் நாடகக் குழுவில் சேர்ந்தார். அவர் 2004 இலையுதிர்காலத்தில் நியூயார்க் பல்கலைக்கழகத்தின் கல்வி அரங்கில் முதுகலை திட்டத்திற்காக நியூயார்க்கிற்குச் சென்றார். பிப்ரவரி 2008 இல் விடுமுறையில் மும்பை திரும்பும்வரை அங்கேயே இருந்தார். அதன்பிறகு, நியூயார்க்கில் சில சிறந்த திட்டங்களை முடித்த பிறகு, மே 2008 இல் இந்தியா திரும்பி மும்பையில் தங்கினார். நியூயார்க்கில், உயர் பாதுகாப்பு அமெரிக்க சிறைச்சாலையில் இருந்த கொலைக் குற்றவாளிகளுக்கு நாடகங்களை நடத்த கற்பித்தார்.  
இவர் மீரா நாயரின் *மான்சூன் வெட்டிங்* என்ற திரைப்படத்தில் ஆலிஸாக அறிமுகமானார், புளோரியன் கேலன்பெர்கர் இயக்கிய *ஷேடோஸ் ஆஃப் டைம்* ( *ஷாட்டன் டெர் ஜீட்* ) படத்தில் தீபாவாக நடித்தார். கிளாரி மெக்கார்த்தியின் ஆத்திரேலிய திரைப்படமான *தி வெயிட்டிங் சிட்டியில்* கன்னியாஸ்திரியாக நடித்தார். இவர் கௌசிக் முகர்ஜியின் *தாஷர் தேஷி* படத்திலும் பணியாற்றினார். திபாகர் பானர்ஜி இயக்கிய *ஷாங்காய்* என்ற இந்தி அரசியல் அதிரடித் திரைப்படத்தில் திருமதி அஹ்மதியாக நடித்தார். *ஷாங்காய்* ரெடிஃப், இவரது நடிப்பைப் பற்றி இவ்வாறு எழுதியது: "இந்தித் திரைப்படத்தில் திலோத்தமா சோம், இந்த ஆண்டின் மிகவும் இதயத்தை கவர்ந்த கதாபாத்திரங்களில் ஒன்றை உருவாக்கினார்".  
*லிட்டில் பாக்ஸ் ஆஃப் ஸ்வீட்ஸில்* லாரா (மேனகா தாஸ் இயக்கியது), *லாங் ஆஃப்டரில்* ஜெயா (குறும்படம், ஆஃபியா நதானியேல் இயக்கியுள்ளார்) *பட்டர்ஃபிளையில்* மிரால் (தனுஜ் சோப்ரா இயக்கியது) இவரது மற்ற கதா பாத்திரங்களில் அடங்கும்.  
*கிஸ்ஸாவில்* சிறுவனாக வளர்க்கப்படும் பெண்ணாக இவரது நடிப்பு ஏழாவது அபுதாபி திரைப்பட விழாவின் (ADFF) நியூ ஹொரைசன்ஸ் போட்டியில் சிறந்த நடிகைக்கான பட்டத்தை வென்றது. நார்வே நடிகை ஜூலியா வைல்ட்சுட்டுடன் இந்த பட்டத்தை பகிர்ந்து கொண்டார்.
# திலோத்தமா சோம்

## தனிப்பட்ட வாழ்க்கை

திலோத்தமா சோம் ஜெயா பச்சனின் மருமகன் குணால் ரோஸை மணந்தார், இதனால் இவர் ஜெயா மற்றும் அமிதாப் பச்சனின் மருமகளாகிறார்.
# வார்ப்புரு:2024 தமிழ்நாட்டில் இந்தியப் பொதுத் தேர்தல் (முடிவுகள்)

### தொகுதிவாரியாக கட்சிகள் பெற்ற வாக்கு

| 1 | திருவள்ளூர் | 68.59 | 723,795 | 706,852 | 91 | 1,430,738 |
| --- | --- | --- | --- | --- | --- | --- |
| 2 | வட சென்னை | 60.11 | 451,334 | 447,884 | 149 | 899,367 |
| 3 | தென் சென்னை | 54.17 | 552,089 | 543,842 | 95 | 1,096,026 |
| 4 | மத்திய சென்னை | 53.96 | 370,660 | 357,819 | 135 | 728,614 |
| 5 | திருப்பெரும்புதூர் | 60.25 | 730,030 | 705,159 | 54 | 1,435,243 |
| 6 | காஞ்சிபுரம் | 71.68 | 631,966 | 621,533 | 83 | 1,253,382 |
| 7 | அரக்கோணம் | 74.19 | 573,787 | 585,605 | 54 | 1,159,441 |
| 8 | வேலூர் | 73.53 | 548,787 | 574,826 | 102 | 1,123,715 |
| 9 | கிருஷ்ணகிரி | 71.5 | 587,007 | 573,412 | 79 | 1,160,498 |
| 10 | தருமபுரி | 81.2 | 623,846 | 614,248 | 90 | 1,238,184 |
| 11 | திருவண்ணாமலை | 74.24 | 558,720 | 579,343 | 39 | 1,138,102 |
| 12 | ஆரணி | 75.76 | 559,607 | 573,874 | 39 | 1,133,520 |
| 13 | விழுப்புரம் | 76.52 | 569,148 | 580,917 | 99 | 1,150,164 |
| 14 | கள்ளக்குறிச்சி | 79.21 | 598,501 | 644,033 | 63 | 1,242,597 |
| 15 | சேலம் | 78.16 | 655,596 | 640,780 | 105 | 1,296,481 |
| 16 | நாமக்கல் | 78.21 | 553,702 | 582,290 | 77 | 1,136,069 |
| 17 | ஈரோடு | 70.59 | 531,889 | 554,311 | 87 | 1,086,287 |
| 18 | திருப்பூர் | 70.62 | 567,433 | 568,470 | 95 | 1,135,998 |
| 19 | நீலகிரி | 70.95 | 497,180 | 516,193 | 37 | 1,013,410 |
| 20 | கோவை | 64.89 | 679,360 | 687,108 | 129 | 1,366,597 |
| 21 | பொள்ளாச்சி | 70.41 | 550,379 | 574,275 | 89 | 1,124,743 |
| 22 | திண்டுக்கல் | 71.14 | 558,823 | 581,318 | 55 | 1,143,196 |
| 23 | கரூர் | 78.7 | 541,178 | 584,007 | 56 | 1,125,241 |
| 24 | திருச்சிராப்பள்ளி | 67.51 | 512,150 | 536,844 | 99 | 1,049,093 |
| 25 | பெரம்பலூர் | 77.43 | 532,402 | 587,418 | 61 | 1,119,881 |
| 26 | கடலூர் | 72.57 | 497,000 | 528,205 | 93 | 1,025,298 |
| 27 | சிதம்பரம் | 76.37 | 556,930 | 603,805 | 27 | 1,160,762 |
| 28 | மயிலாடுதுறை | 70.09 | 525,529 | 557,693 | 21 | 1,083,243 |
| 29 | நாகப்பட்டினம் | 71.94 | 463,917 | 503,752 | 25 | 967,694 |
| 30 | தஞ்சாவூர் | 68.27 | 482,135 | 542,778 | 36 | 1,024,949 |
| 31 | சிவகங்கை | 64.26 | 482427 | 567450 | 10 | 1049887 |
| 32 | மதுரை | 62.04 | 485,989 | 495,607 | 54 | 981,650 |
| 33 | தேனி | 69.84 | 551,554 | 581,900 | 59 | 1,133,513 |
| 34 | விருதுநகர் | 70.22 | 513,562 | 541,016 | 56 | 1,054,634 |
| 35 | ராமநாதபுரம் | 68.19 | 510,769 | 592,247 | 20 | 1,103,036 |
| 36 | தூத்துக்குடி | 66.88 | 472,056 | 503,325 | 87 | 975,468 |
| 37 | தென்காசி | 67.65 | 494,529 | 537,365 | 67 | 1,031,961 |
| 38 | திருநெல்வேலி | 64.1 | 513,441 | 546,963 | 57 | 1,060,461 |
| 39 | கன்னியாகுமரி | 65.44 | 488,701 | 530,789 | 42 | 1,019,532 |
| மொத்தம் | 69.72 | 21,297,903 | 22,158,256 | 2,716 | 43,458,875 |  |
| மொ.வாக்காளர்கள் | 30,605,793 | 31,719,665 | 8,467 | 62,333,925 | } |  |
# வார்ப்புரு:2024 தமிழ்நாட்டில் இந்தியப் பொதுத் தேர்தல் (முடிவுகள்)

### தொகுதிவாரியாக சுருக்கமான விவரம்

| 1 | திருவள்ளூர் (தனி) | align= | → |  |
| --- | --- | --- | --- | --- |
| 2 | வட சென்னை மக்களவைத் தொகுதி | align= | → |  |
| 3 | தென் சென்னை மக்களவைத் தொகுதி | align= | → |  |
| 4 | மத்திய சென்னை மக்களவைத் தொகுதி | align= | → |  |
| 5 | சிறீபெரும்புதூர் (தனி) | align= | → |  |
| 6 | காஞ்சீபுரம் (தனி) | align= | → |  |
| 7 | அரக்கோணம் | align= | → |  |
| 8 | வேலூர் | align= | → |  |
| 9 | கிருஷ்ணகிரி | align= | → |  |
| 10 | தர்மபுரி | align= | → |  |
| 11 | திருவண்ணாமலை | align= | → |  |
| 12 | ஆரணி | align= | → |  |
| 13 | விழுப்புரம் (தனி) | align= | → |  |
| 14 | கள்ளக்குறிச்சி | align= | → |  |
| 15 | சேலம் | align= | → |  |
| 16 | நாமக்கல் | align= | → |  |
| 17 | ஈரோடு | align= | → |  |
| 18 | திருப்பூர் | align= | → |  |
| 19 | நீலகிரி (தனி) | align= | → |  |
| 20 | கோயம்புத்தூர் | align= | → |  |
| 21 | பொள்ளாச்சி | align= | → |  |
| 22 | திண்டுக்கல் | align= | → |  |
| 24 | கரூர் | align= | → |  |
| 25 | திருச்சிராப்பள்ளி | align= | → |  |
| 26 | பெரம்பலூர் | align= | → |  |
| 27 | கடலூர் | align= | → |  |
| 28 | சிதம்பரம் (தனி) | align= | → |  |
| 29 | மயிலாடுதுறை | align= | → |  |
| 30 | நாகப்பட்டினம் (தனி) | align= | → |  |
| 31 | தஞ்சாவூர் | align= | → |  |
| 32 | சிவகங்கை | align= | → |  |
| 33 | மதுரை | align= | → |  |
| 23 | தேனி | align= | → |  |
| 34 | விருதுநகர் | align= | → |  |
| 35 | இராமநாதபுரம் | align= | → |  |
| 36 | தூத்துக்குடி | align= | → |  |
| 37 | தென்காசி (தனி) | align= | → |  |
| 38 | திருநெல்வேலி | align= | → |  |
| 39 | கன்னியாகுமரி | align= | → | } |
# சுனாலி ரத்தோடு

**சுனாலி ரத்தோடு** (*Sunali Rathod*) இந்தியப் பின்னணிப் பாடகர் ஆவார். இவர் ஒரு பயிற்சி பெற்ற பாரம்பரிய பாடகியும் கூட.